നാലു അര്ജന്റീന താരങ്ങള്ക്കെതിരെ ബ്രസീല് പൊലീസ് അന്വേഷണം സാവോപോളോ: ബ്രസീലിനെതിരായ ലോകകപ്പ് യോഗ്യത മത്സരത്തിന് എത്താന് തെറ്റായ വിവരങ്ങള് നല്കിയ നാലു അര്ജന്റീന കളിക്കാര്ക്കെതിരെ അന്വേഷണം തുടങ്ങിയതായി ബ്രസീല് ഫെഡറല് പൊലീസ്.എമിലിയാനോ മാര്ട്ടിനെസ്, എമിലിയാനോ ബ്യൂന്ഡിയ, ജിയോവാനി ലോസെല്സോ, ക്രിസ്റ്റ്യന് റൊമേറോ എന്നിവര്ക്കെതിരെയാണ് അന്വേഷണം. ബ്രിട്ടനില്നിന്ന് വരുന്നവര് 14 ദിവസം ക്വാറന്ീനില് കഴിയണമെന്ന നിര്ദേശം വകവെക്കാതെ ഇവരെ ടീമിലുള്പ്പെടുത്തിയതിനെ തുടര്ന്ന് മൈതാനത്തിറങ്ങിയ ആരോഗ്യവകുപ്പ് അധികൃതര് ബ്രസീല്അര്ജന്റീന മത്സരം തടസ്സപ്പെടുത്തിയിരുന്നു.കളിക്കാരില് ചിലര് കോവിഡ് മാനദണ്ഡം ലംഘിച്ചെന്നാരോപിച്ച് ബ്രസീല് ആരോഗ്യ വിഭാഗം ലോകകപ്പ് യോഗ്യത റൗണ്ടിലെ ബ്രസീല്അര്ജന്റീന മത്സരം തടസ്സപ്പെടുത്തിയതുമായി ബന്ധപ്പെട്ട് വിശദീകരണവുമായി ഫിഫ രംഗത്തെത്തിയിരുന്നു. സംഭവത്തില് ദുഃഖമുണ്ടെന്നും മാച്ച് ഒഫീഷ്യലിെന്റ റിപ്പോര്ട്ട് വിശകലനം ചെയ്ത് അച്ചടക്ക സമിതി വേണ്ട നടപടിയെടുക്കുമെന്നും ഫിഫ അറിയിച്ചു. ബ്രസീലില് മത്സരം തുടങ്ങിയ ഉടനെയാണ് നാല് അര്ജന്റീന താരങ്ങള് വ്യാജ രേഖകള് ചമച്ച് കോവിഡ് മാനദണ്ഡങ്ങള് അട്ടിമറിച്ചതായി കാണിച്ച് ബ്രസീല് ആരോഗ്യ വിഭാഗം മൈതാനത്തിറങ്ങി കളി തടസ്സപ്പെടുത്തിയത്. ഇതോടെ മത്സരം തുടരാനായില്ല.നാലു താരങ്ങളെ കസ്റ്റഡിയിലെടുക്കുമെന്ന സൂചനകള്ക്കിടെ ഇവരടങ്ങിയ അര്ജന്റീന ടീം അധികം വൈകാതെ നാട്ടിലേക്ക് വിമാനം കയറുകയായിരുന്നു. മത്സരം ഇനി എന്നു നടക്കുമെന്ന് ബന്ധപ്പെട്ടവര് വ്യക്തമാക്കിയിട്ടില്ല.